Крем супа със сьомга и печена, червена чушка ♥ salmon and roasted, red pepper cream soup
### Любимият месец вече е тук! Декември, изпълнен с празици и поводи за сбирки покрай маса с близки и приятели.


### Днешната рецепта е именно по повод на предстоящия Никулден - крем супа със сьомга, печена чушка и заквасена сметана. Чудна комбинация, като за празнично меню! Ще се радвам да опитате!


### 


### **Необходими продукти:**


### *за 4-6 порции*


### 1-2 с.л. зехтин


### малка бучка масло


### 1 стрък праз лук, нарязан на ситно


### 600 г картофи, почистени и грубо нарязани


### 1 л рибен бульон или бульон скариди


### 300 г филе сьомга, почистено от костите и кожата, нарязано на ивици


### 1 червена чушка, предварително изпечена, задушена, обелена и нарязана на ивици


### сол и прясно смлян пипер меланж, на вкус


### 2-3 с.л. доматено пюре [k-classic](https://www.kaufland.bg/asortiment/nashite-marki/k-classic.html#hranitelnistoynosti)


### 200 г заквасена сметана


### копър за поръсване


### 


### **Начин на приготвяне:**


### В голяма тенджера загрейте зехтина и маслото на средно висока температура.


### Добавете нарязания праз лук и задушете до омекване, като разбърквате и внимавате да не потъмнее лука. Добавете нарязаните картофи и задушете и тях за няколко минути.


### Добавете бульона и кипнете. Намалете температурата и оставете всичко да къкри до сваряването на картофите 10-15 минути.


### Дръпнете настрани и пюрирайте с пасатор до гладка, хомогенна смес.


### Върнете крем супата на котлона, добавете сьомгата и оставете за още 5 минути къкрене на слаб огън. Малко преди да махнете от огъня овкусете със сол и пипер и добавете доматеното пюре и чушката.


### Разбийте сметаната до гладък крем и добавете на струя и при непрекъснато разбъркване към супата.


### Поднесете незабавно със свеж копър.




---


### Рецепта е реализирана с любезното съдействие на [kaufland](https://www.kaufland.bg/), където може да отгкриете всички продукти за нея.




---


### *Ако публикацията ви е харесала, не забравяйте да се абонирайте за новите статии в блога [тук](http://eepurl.com/cguvfd) или следете страничката във [facebook](https://www.facebook.com/culinarywithme/).*


### *За видео рецепти, може да се абонирате в [youtube канала на culinary with me](https://www.youtube.com/channel/uc1xpj1ve-zsonp1ch_zbwsa).*

